als_Latn dik_Latn sag_Latn
Blushi: Paga të barabarta mes grave e burrave, heqim diferencën diskriminuese 7%
TIRANE– Kreu i LIBRA-s Ben Blushi përmes një statusi në ‘Facebook’ është shprehur se Shqipëria i diskriminon gratë duke i paguar ato rreth 7% më pak për të njëjtën punë që bëjnë me burrat. Ai thotë se LIBRA në programin e vet ka barazimin e pagave mes burrave dhe grave për të njëjtën punë që kryejnë.
STATUSI I BLUSHIT:
PAGA TË BARABARTA MES GRAVE DHE BURRAVE
Shqipëria i diskriminon gratë duke i paguar ato më pak për të njëjtën punë.Sot gratë paguhen mesatarisht 7 për qind më pak se burrat për të njëjtin pozicion apo kohë pune. LIBRA e ka në projektin e vet barazimin e plotë të pagave te grave dhe burrave duke ndëshkuar të gjithë ata punëdhënës publikë apo privatë të cilët i paguajnë gratë më pak se burrat. Drejtësia nis nga paga dhe merita nuk ka lidhje me gjininë, moshën apo cdo aspekt tjetër.
(d.d/BalkanWeb)
als_Latn als_Latn als_Latn als_Latn als_Latn kab_Latn